
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma "Ceļš Žubes–Kaikas" Brantu pagastā, Smiltenes novadā, nodošanu Smiltenes novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Meža likuma 44. panta ceturtās daļas 2. punkta "a" apakšpunkts (ceļu būvniecībai vai atsavinot tādu valsts meža zemi, uz kuras atrodas ceļš), Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants, Pašvaldību likuma 4. panta pirmās daļas 3. punkts, Smiltenes novada domes 2023. gada 23. novembra lēmums Nr. 542 (sēdes protokols Nr. 16, 16.§) un Smiltenes novada domes 2024. gada 22. februāra lēmums Nr. 66 (sēdes protokols Nr. 3, 22.§)
1.2. Mērķis
Mērķa apraksts
Atļaut Zemkopības ministrijai nodot bez atlīdzības Smiltenes novada pašvaldības īpašumā valsts meža zemi – valsts nekustamo īpašumu "Ceļš Žubes–Kaikas" (nekustamā īpašuma kadastra Nr. 9448 002 0102) 0,08 ha platībā – Brantu pagastā, Smiltenes novadā (turpmāk – nekustamais īpašums "Ceļš Žubes–Kaikas"), lai to izmantotu pašvaldības autonomās funkcijas īstenošanai – pašvaldības īpašumā esošo ceļu būvniecībai, uzturēšanai un pārvaldībai, lai izbūvētu ceļu vai atsavinātu tādu valsts meža zemi, uz kuras atrodas ceļš.
Rīkojuma projekts stāsies spēkā pēc tā parakstīšanas.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. Atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma izpildei nekustamais īpašums tiek nodots.
Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma izpildei, atvasināta publiska persona šo īpašumu bez atlīdzības nodod valstij.
Meža likuma 44. panta ceturtās daļas 2. punkta "a" apakšpunkts noteic, ka zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteikto pašvaldības autonomo funkciju izpildei, tostarp ceļu būvniecībai vai tādas valsts meža zemes atsavināšanai, uz kuras atrodas ceļš. Minētā pašvaldības autonomā funkcija atbilst Pašvaldību likuma 4. panta pirmās daļas 3. punktam, kurā noteikts, ka pašvaldību autonomajās funkcijās ietilpst gādāt par pašvaldības īpašumā esošo ceļu būvniecību, uzturēšanu un pārvaldību.
Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju izpildei.
Kārtību, kādā valsts meža zeme atsavināma pašvaldības autonomo funkciju izpildei, reglamentē Ministru kabineta 2006. gada 19. septembra noteikumi Nr. 776 "Valsts meža zemes atsavināšanas kārtība" (turpmāk – noteikumi Nr. 776).
Atsavināšanai nododamais nekustamais īpašums "Ceļš Žubes–Kaikas", kas sastāv no vienas zemes vienības ar kadastra apzīmējumu 9448 002 0096, 2025. gada 21. maijā ir reģistrēts zemesgrāmatā uz valsts vārda Zemkopības ministrijas personā (Vidzemes rajona tiesas Brantu pagasta zemesgrāmatas nodalījums Nr. 1000 0094 4951).
Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem (sk. anotācijai pievienotos papildu dokumentus Nr. 7) nekustamā īpašuma "Ceļš Žubes–Kaikas" sastāvā esošās zemes vienības ar kadastra apzīmējumu 9448 002 0096 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,0800 ha platībā.
Zemes vienības platības sadalījums pa lietošanas veidiem: zemes zem ceļiem platība – 0,0100 ha, mežu platība – 0,0700 ha.
Atbilstoši NĪVKIS datiem zemes vienības fiskālā kadastrālā vērtība 2025. gada 19. maijā ir 31 euro, universālā kadastrālā vērtība ir 160 euro.
Pēc NĪVKIS datiem, nekustamā īpašuma "Ceļš Žubes–Kaikas" sastāvā esošajai zemes vienībai ar kadastra apzīmējumu 9448 002 0096 noteikti šādi apgrūtinājumi:
1) ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0,0002 ha;
2) ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,0800 ha;
3) dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0800 ha.
Nekustamais īpašums "Ceļš Žubes–Kaikas" ir nodalīts no nekustamā īpašuma "Valsts mežs 9448 003 0200" ar kadastra Nr. 9448 003 0200 (turpmāk – nekustamais īpašums "Valsts mežs 9448 003 0200").
Nekustamais īpašums "Valsts mežs 9448 003 0200" ir reģistrēts zemesgrāmatā uz valsts vārda Zemkopības ministrijas personā (Brantu pagasta zemesgrāmatas nodalījums Nr. 1000 0049 0037), ievērojot likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. panta pirmo daļu un 8. panta ceturto daļu.
Saskaņā ar Latvijas valsts vēstures arhīva 2008. gada izziņu Nr. 5-IP-6769/25 (turpmāk – LVVA izziņa Nr. 5-IP-6769/25) nekustamais īpašums "Valsts mežs 9448 003 0200" ir vēsturiskā Meža departamenta zeme, tāpēc nodalītais atsavināmais nekustamais īpašums "Ceļš Žubes–Kaikas" ir valsts meža zeme Meža likuma 44. panta pirmās daļas izpratnē.
Saskaņā ar noteikumu Nr. 776 2. punktu Smiltenes novada pašvaldība, izdodot 2023. gada 23. novembra lēmumu Nr. 542 (sēdes protokols Nr. 16, 16.§) "Par valsts nekustamā īpašuma atsavināšanas ierosināšanu Brantu pagastā un tā nodošanu pašvaldības īpašumā", ierosināja atsavināt valsts meža zemi – zemes vienību ar kadastra apzīmējumu 9448 002 0277 (0,28 ha platībā), kas nepieciešama pašvaldības autonomās funkcijas izpildei – ceļu būvniecībai vai tādas valsts meža zemes atsavināšanai, uz kuras atrodas ceļš (sk. anotācijai pievienotos papildu dokumentus Nr. 6).
Minētajā lēmumā Smiltenes novada pašvaldība norāda, ka pašvaldības ceļa "Žubes–Kaikas" rekonstrukcijas laikā pieslēgums pie valsts vietējā autoceļa V250 "Blome–Strante–Smiltene" ir izbūvēts uz valstij piederošas zemes vienības ar kadastra apzīmējumu 9448 002 0277 Brantu pagasta teritorijā un saskaņā ar Pašvaldību likuma 4. panta pirmās daļas 3. punktu viena no pašvaldības funkcijām ir gādāt par pašvaldības īpašumā esošo ceļu būvniecību, uzturēšanu un pārvaldību.
Akciju sabiedrība "Latvijas valsts meži" (turpmāk – LVM) 2024. gada 12. janvāra vēstulē Nr. 4.1-2_00cq_260_24_30 aicina Smiltenes novada pašvaldību pārskatīt Smiltenes novada pašvaldības 2023. gada 23. novembra lēmumu Nr. 542 (sēdes protokols Nr. 16, 16.§) "Par valsts nekustamā īpašuma atsavināšanas ierosināšanu Brantu pagastā un tā nodošanu pašvaldības īpašumā" un ierosina atsavināt nevis visu zemes vienību ar kadastra apzīmējumu 9448 002 0277, bet tikai tās daļu 0,08 ha platībā (sk. anotācijai pievienotos papildu dokumentus Nr. 5).
Zemkopības ministrijā saņemta Smiltenes novada pašvaldības 2024. gada 29. februāra vēstule Nr. SNP/24/4.12/551 "Par nekustamā īpašuma "Valsts mežs 9448 003 0200" zemes vienības ar kadastra apzīmējumu 9448 002 0277 daļas Brantu pagastā, Smiltenes novadā atsavināšanu" (turpmāk – vēstule Nr. 551), kuras pielikumā pievienoti šādi dokumenti:
1) Smiltenes novada pašvaldības 2024. gada 22. februāra lēmums Nr. 66 (protokols Nr. 3, 22.§) "Par grozījumiem 2023. gada 23. novembra lēmumā Nr. 542 "Par valsts nekustamā īpašuma atsavināšanas ierosināšanu Brantu pagastā un tā nodošanu pašvaldības īpašumā", kurā pašvaldība ierosina atsavināt zemes vienības ar kadastra apzīmējumu 9448 002 0277 daļu 0,08 ha platībā;
2) Smiltenes novada pašvaldības 2024. gada 29. februāra izziņa Nr. SNP/24/4.12/547 "Par pašvaldībai piederošu transporta būvi";
3) Smiltenes novada pašvaldības 2024. gada 29. februāra "Apliecinājums par plānotās darbības atbilstību spēkā esošam teritorijas plānojumam" Nr. SNP/24/4.12/546;
4) izkopējums no pašvaldības ceļa "Žubes–Kaikas" pārbūves dokumentācijas (sk. anotācijai pievienotos papildu dokumentus Nr. 4).
Ievērojot noteikumu Nr. 776 5.2. apakšpunktu, Smiltenes novada pašvaldība 2024. gada 29. februāra apliecinājumā par plānotās darbības atbilstību spēkā esošam teritorijas plānojumam" Nr. SNP/24/4.12/546 (vēstules Nr. 551 pielikums) apstiprina, ka zemes vienības ar kadastra apzīmējumu 9448 002 0277 daļas 0,08 ha platībā plānotās darbības atbilst spēkā esošam Smiltenes novada teritorijas plānojumam. Smiltenes novada teritorijas plānojums pieejams tīmekļvietnē https://geolatvija.lv/geo/tapis#document_17176.
Smiltenes novada pašvaldības vēstulē Nr. 551 sniegts skaidrojums, ka saskaņā ar spēkā esošo Smiltenes novada teritorijas plānojumu zemes vienības ar kadastra apzīmējumu 9488 002 0277 atsavināmā daļa atrodas transporta infrastruktūras teritorijā. Smiltenes novada teritorijas plānojuma Teritorijas izmantošanas un apbūves noteikumos Transporta infrastruktūras teritorija (TR) ir funkcionālā zona, ko nosaka, lai nodrošinātu visu veidu transportlīdzekļu un gājēju satiksmei nepieciešamo infrastruktūru, kā arī lidostu un ostu uzņēmumu darbību un attīstībai nepieciešamo teritorijas organizāciju un inženiertehnisko apgādi. Teritorijas galvenie izmantošanas veidi – inženiertehniskā infrastruktūra, transporta lineārā infrastruktūra un transporta apkalpojošā infrastruktūra.
LVM 2025. gada 1. jūlija vēstulē Nr. 4.1-2_03yt_330_25_603 informē Zemkopības ministriju par to, ka, sadalot nekustamo īpašumu "Valsts mežs 9448 003 0200", ir izveidots nekustamais īpašums "Ceļš Žubes–Kaikas". Vēstules pielikumā pievienoti šādi dokumenti:
1) LVVA izziņa Nr. 5-IP-6769/25;
2) nekustamā īpašuma "Ceļš Žubes–Kaikas" zemesgrāmatas nodalījuma noraksts;
3) nekustamā īpašuma "Ceļš Žubes–Kaikas" robežu, situācijas un apgrūtinājumu plāni;
4) Smiltenes novada pašvaldības 2024. gada 18. oktobra lēmums Nr. 459 (sēdes protokols Nr. 19, 1.§) "Par zemes ierīcības projekta "Valsts mežs 9448 003 0200", Brantu pagastā, Smiltenes novadā, apstiprināšanu" (sk. anotācijai pievienotos papildu dokumentus Nr. 2. un Nr. 3).
Smiltenes novada pašvaldība 2025. gada 14. jūlija vēstulē Nr. SNP/25/4.12/1753 "Par nekustamā īpašuma "Valsts mežs 9448 003 0200" zemes vienības ar kadastra apzīmējumu 9448 002 0277 daļas Brantu pagastā, Smiltenes novadā atsavināšanu” (turpmāk – vēstule Nr. 1753) informē, ka vēstules Nr. 551 1. punktā ir radusies pārrakstīšanās kļūda un kadastra apzīmējuma "9448 002 0277" vietā norādīts nepareizs kadastra apzīmējums "9415 003 0224". Smiltenes novada pašvaldība vēlas atsavināt daļu no Brantu pagasta zemes vienības ar kadastra apzīmējumu 9448 002 0277, uz kuras atrodas transporta infrastruktūra (sk. anotācijai pievienotos papildu dokumentus Nr. 1).
Noteikumu Nr. 776 5.3. apakšpunkts noteic, ka pašvaldība atsavināšanas ierosinājumam pievieno Valsts vides dienesta izdotos tehniskos noteikumus vai Vides pārraudzības valsts biroja atzinumu par paredzētās darbības ietekmes uz vidi novērtējuma ziņojumu, ja to paredz normatīvie akti par ietekmes uz vidi novērtējumu. Valsts meža zemes atsavināšana, uz kuras atrodas dabā esošs ceļš, nav paredzēta Ministru kabineta 2015. gada 27. janvāra noteikumu Nr. 30 "Kārtība, kādā Valsts vides dienests izdod tehniskos noteikumus paredzētajai darbībai" pielikumā, ne arī ietverta likuma "Par ietekmes uz vidi novērtējumu" 1. un 2. pielikumā to minēto darbību sarakstā, kurām būtu īstenojamas ietekmes uz vidi un ietekmes uz vidi sākotnējā izvērtējuma procedūras vai jāizsniedz tehniskie noteikumi.
Ceļš ir dabā esošs, un Smiltenes novada pašvaldība 2024. gada 29. februāra izziņā Nr. SNP/24/4.12/547 "Par pašvaldībai piederošu transporta būvi" (vēstules Nr. 551 pielikums) apliecina, ka pašvaldības autoceļš "Žubes–Kaikas" ir uzskaitīts pašvaldības grāmatvedības bilancē pamatlīdzekļu uzskaites kartītē Nr. 6119.
Noteikumu Nr. 776 5.4. apakšpunkts noteic, ka pašvaldība valsts meža zemes atsavināšanas ierosinājumam pievieno Dabas aizsardzības pārvaldes atzinumu (ja uz darbību neattiecas šo noteikumu 5.3. apakšpunktā minētā prasība) par plānotās darbības atbilstību attiecīgās teritorijas aizsardzību un izmantošanu regulējošo normatīvo aktu prasībām, ja atsavināmā valsts meža zeme atrodas īpaši aizsargājamā dabas teritorijā vai mikroliegumā. Konkrētajā situācijā Smiltenes novada pašvaldībai nav nepieciešams iesniegt minēto atzinumu, jo nekustamais īpašums "Ceļš Žubes–Kaikas" neatrodas īpaši aizsargājamā teritorijā vai mikroliegumā.
Noteikumu Nr. 776 6. punkts noteic: ja atsavināšana nepieciešama ceļu būvniecībai vai atsavinot tādu valsts meža zemi, uz kuras atrodas ceļš, papildus pievieno grafisko ieceres risinājuma plānu vizuāli uztveramā mērogā (M 1 : 500 vai M 1 : 1000), kurā iezīmēta skartās valsts meža zemes robeža, ieceres izvietojums zemes vienībā un tās galvenie parametri (garums, platums, laukums), un aktuālo teksta un grafisko informāciju no NĪVKIS, ja inženierbūve ir reģistrēta NĪVKIS, kā arī izziņu par ilgtermiņa ieguldījumu uzskaiti inženierbūvei, ja būve atrodas pašvaldības bilancē. Minētajā punktā norādītie parametri ir konstatējami no zemes robežu plāna zemes vienībai ar kadastra apzīmējumu 9448 002 0096 un NĪVKIS izdrukas datiem par nekustamo īpašumu "Ceļš Žubes–Kaikas".
Smiltenes novada pašvaldības vēstulei Nr. 1753 ir pievienota izziņa par ilgtermiņa ieguldījumu uzskaiti inženierbūvei – pašvaldības autoceļam "Žubes–Kaikas".
Smiltenes novada pašvaldība vēstulē Nr. 551 informē, ka Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi" ir dota atsauce uz publiskās ārtelpas definīciju, proti, tā ir sabiedrībai brīvi vai daļēji pieejamas teritorijas un telpa, ko veido ceļi, ielas, bulvāri, laukumi, publisku ēku pagalmi, pasāžas, krastmalas, promenādes, parki, dārzi, skvēri, meži, publiskie ūdeņi un citas vietas, kuras nodotas publiskai lietošanai. Tādējādi secināms, ka Smiltenes novada pašvaldībai pārņemot nekustamo īpašumu "Ceļš Žubes–Kaikas" bez atlīdzības savā īpašumā, tas tiks nodots publiskai lietošanai. 
Nekustamā īpašuma "Ceļš Žubes–Kaikas" sastāvā esošā zemes vienība ar kadastra apzīmējumu 9448 002 0096 ietilpst LVM medību tiesību nomas platībās, kas iznomātas mednieku biedrībai "Vidzeme" līdz 2046. gada 31. decembrim (LVM reģ. līguma Nr. 5-7.2_006o_220_16_224).
Problēmas un risinājumi
Problēmas apraksts
Nekustamais īpašums "Ceļš Žubes–Kaikas" ir nepieciešams Smiltenes novada pašvaldībai Pašvaldību likuma 4. panta pirmās daļas 3.punktā minētās autonomās funkcijas izpildei, t. i., gādāt par pašvaldības īpašumā esošo ceļu būvniecību, uzturēšanu un pārvaldību, un Smiltenes novada pašvaldība ar 2023. gada 23. novembra lēmumu Nr. 542 (sēdes protokols Nr. 16, 16.§) "Par valsts nekustamā īpašuma atsavināšanas ierosināšanu Brantu pagastā un tā nodošanu pašvaldības īpašumā" ierosināja nekustamo īpašumu "Ceļš Žubes–Kaikas" nodot bez atlīdzības pašvaldībai tās autonomās funkcijas īstenošanai.
Risinājuma apraksts
Atsavināšanas likuma 43. pants paredz, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. 
Saskaņā ar Meža likuma 44. panta ceturtās daļas 2. punkta "a" apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteikto pašvaldības autonomo funkciju izpildei.
Rīkojuma projekta būtība ir Zemkopības ministrijai nodot bez atlīdzības Smiltenes novada pašvaldības īpašumā valsts meža zemi pašvaldības autonomās funkcijas izpildei, ievērojot Atsavināšanas likuma 42. panta pirmajā daļā ietverto prasību par valsts nekustamā īpašuma nodošanu atpakaļ Zemkopības ministrijai, ja nekustamais īpašums "Ceļš Žubes–Kaikas" vairs netiks izmantots Ministru kabineta rīkojuma 1.punktā minētās funkcijas izpildei.
Nekustamajam īpašumam "Ceļš Žubes–Kaikas" ir noteikti apgrūtinājumi, tostarp dažādas aizsargjoslas. Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Smiltenes novada pašvaldībai kā nekustamā īpašuma "Ceļš Žubes–Kaikas" īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam.
Pēc Ministru kabineta rīkojuma pieņemšanas nekustamais īpašums "Ceļš Žubes–Kaikas" ar nodošanas un pieņemšanas aktu tiks nodots Smiltenes novada pašvaldībai.
Pašvaldībai pārņemot nekustamo īpašumu "Ceļš Žubes–Kaikas" bez atlīdzības savā īpašumā, tas būs publiski pieejams, nodrošinās vietējo iedzīvotāju pārvietošanās iespējas ikdienā, kā arī piekļūšanu saviem īpašumiem, tāpēc secināms, ka nekustamais īpašums "Ceļš Žubes–Kaikas" netiks izmantots saimnieciskajai darbībai un nav jāpiemēro komercdarbības atbalsta regulējuma nosacījumi, nododot nekustamo īpašumu Smiltenes novada pašvaldības īpašumā.
Pēc Ministru kabineta rīkojuma projekta pieņemšanas un nodošanas un pieņemšanas akta parakstīšanas LVM grozīs ar mednieku biedrību "Vidzeme" noslēgto medību tiesību nomas līgumu Nr. 5-7.2_006o_220_16_224, medību tiesību nomas platības samazinot par atsavināto valsts meža zemes platību.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Smiltenes novada pašvaldība segs izdevumus, kas saistīti ar nekustamā īpašuma "Ceļš Žubes–Kaikas" pārreģistrāciju uz Smiltenes novada pašvaldības vārda.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama to tiesību aktu projektu izstrādē, kuri būtiski maina esošo regulējumu, ietekmē sabiedrībai nozīmīgas iniciatīvas un procesus, paredz ieviest reformu izstrādes un īstenošanas procesu un skar publiskā finansējuma plānošanu. Tā kā šis projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota.
Projekts un tā anotācija būs publiski pieejami Tiesību aktu projektu publiskajā portālā un Ministru kabineta tīmekļvietnes sadaļā "Tiesību aktu projekti". 
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

